Inhegtenisnemings volg ná gewelddadige betogingsBetogings by Mogalakwena-platinummyn Foto: SAPD, Limpopo Ses persone is in hegtenis geneem in verband met gewelddadige betogings en vandalisme in Limpopo. “Gemeenskapslede van Gamolekane in Mapela (sowat 25 km buite Mokopane) het teen Mogalakwena-platinummyn betoog,” het lt.kol. Malesela Ledwaba, woordvoerder van die polisie, gesê. “Die persone sal aangekla word van openbare geweld en opsetlike saakbeskadiging nadat ŉ vragmotor van die maatskappy vroeg Maandagoggend aan die brand gesteek is. Die skade beloop miljoene rand.” Motoriste is gemaan om die pad na Ga Chaba te vermy en eerder van alternatiewe roetes gebruik te maak. Die ingange na die dorp is met klippe versper. “Die polisie monitor die situasie. Die verdagtes sal na verwagting binnekort in die Mokerong-landdroshof verskyn.”